Diari Oficial de la Generalitat Valenciana


Sumari del DOGV 3797, del 20-07-2000 (2000/5800)

Notificació de l'expedient sancionador de costes núm. 696.
----------------------------------------------------------

### Dades del document

Número de DOGV
:   3797

Data del DOGV
:   20-07-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/5800


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació de l'expedient sancionador de costes núm. 696. [2000/X5800]
  
Atés que no s'ha pogut notificar, en el domicili conegut per aquesta administració, la Resolució del director general d'Obres Públiques, de 14 de desembre de 1998, per la qual es proposa declarar la senyora Regine Helene Ida responsable d'una infracció de la Llei de Costes, d'acord amb el que estableix l'article 59.4 de la Llei 30/1992, de 26 de novembre, es fa públic el text íntegre de la resolució esmentada perquè el present anunci servisca de notificació a la interessada.
  
Vista la proposta de resolució formulada per l'instructor de l'expedient de referència, en els termes següents:
  
Que formula el senyor José Luis Martínez Zahonero, instructor de l'expedient sancionador que se segueix contra la senyora Regine Helene Ida i el senyor Andrés Altabas Ibáñez, per realització d'obres en zona de servitud de protecció sense autorització administrativa.
  
D'acord amb el que disposa l'article 18 del Reial Decret 1398/1993, de 4 d'agost, pel qual s'aprova el Reglament de Procediment per a l'Exercici de la Potestat Sancionadora, formule la present proposta de resolució que base en els fets següents:
  
Primer. Amb data 27 de maig de 1997, el sotssecretari d'Obres Públiques va dictar resolució d'incoació del present procediment sancionador. Resolució que va ser notificada als inculpats, així com el corresponent plec de càrrecs.
  
Segon. Amb data 16 de juny de 1997, el senyor Andrés Altabas Ibáñez va formular al·legacions en què manifesta que va ser contractat per la senyora Regine Helene Ida per a la realització de les obres, segons el pressupost que s'adjunta, i en el qual es feia constar expressament l'obligació per la propietària de la parcel·la i xalet d'aconseguir els permisos d'obra oportuns, per la qual cosa considera que no hi té responsabilitat.
  
Tercer. D'acord amb les actuacions en el procediment es declaren fets provats els següents:
  
Que en la parcel·la situada entre les fites 113 i 115 del tram de costa ?Límit província Tarragona-Barranc Triador- en el terme municipal de Vinaròs es realitzen obres que consisteixen en:
  
- Canvi de set finestrals.
  
- Instal·lació de sistema de calefacció i dipòsit de gasoil.
  
- Canvi de paviment.
  
- Enlluir i pintar parets.
  
- Substitució de coberta plana per inclinada de teula àrab.
  
- Construcció de barbacoa i casetes per a dipòsit de gasoil i bomba de piscina.
  
- Revestiment de closa de tancament de la parcel·la per mitjà de pedra natural. L'alçària mitjana de la closa és de 1,40 m.
  
Que aquesta parcel·la està afectada per la zona de servitud de protecció del domini públic maritimoterrestre.
  
Que no té autorització administrativa per a la realització d'aquestes obres.
  
Quart. Les al·legacions formulades pel senyor Andrés Altabas Ibáñez no alteren gens els fets ni els fonaments de dret que serveixen de base per a la incoació i seguiment de l'expedient sancionador, ja que es tracta d'obres que afecten la zona de servitud de protecció de la Llei de Costes, per a la realització de les quals és necessària l'autorització de l'administració autonòmica, d'acord amb el que estableix l'article 48 del Reglament de Costes.
  
Respecte a la responsabilitat de la infracció comesa, cal significar que són responsables en concepte d'autor per ministeri de la Llei tant el promotor de l'activitat, la senyora Regine Helene Ida, com l'empresari que l'executa, el senyor Andrés Altabas Ibáñez, ja que així ho estableix l'article 93 de la Llei de Costes i l'article 177.1.b) del seu Reglament.
  
A la indicada infracció correspon una sanció del 25% del valor de les obres, d'acord amb el que disposa l'article 183.b) del Reglament de Costes. El valor de les obres que s'executen, segons el pressupost que presenta el contractista, és de tres milions cent mil pessetes (3.100.000 pessetes). No s'hi inclouen les partides que fan referència a la construcció de la barbacoa, substitució de la coberta plana per coberta inclinada de teula àrab (30% de pendent) sobre envanet de sostremort, i revestiment de closa de tancament de parcel·la. En conseqüència, el valor total estimat per aquesta administració de les obres realment executades puja a la quantitat de cinc milions trenta-tres mil cent cinquanta-set pessetes (5.033.157 pessetes) per la qual cosa la sanció a imposar és d'un milió dues-centes cinquanta-vuit mil dues-centes vuitanta-nou pessetes (1.258.289 pessetes).
  
Dels indicats fets són responsables la senyora Regine Helene Ida Schultz i senyor Andrés Altabas Ibáñez.
  
En conseqüència, aquest instructor proposa:
  
1r) Declarar responsable de la infracció de la Llei de Costes tipificada en l'article 174 i 175.2.e) del Reglament de Costes la senyora Regine Helene Ida Schultz i el senyor Andrés Altabas Ibáñez.
  
2n) Imposar a la senyora Regine Helene Ida Schultz i al senyor Andrés Altabas Ibáñez amb caràcter solidari una sanció consistent en una multa de 1.258.289 pessetes.
  
Concedit tràmit d'audiència als inculpats en els termes de l'article 19 del RD 1.398/1993, de 4 d'agost (a la senyora Regine Helene Ida, d'acord amb el que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú), el senyor Andrés Altabas Ibáñez formula al·legacions en què reitera les manifestacions que ja va efectuar en el plec de càrrecs: va firmar un contracte amb la propietària en què indicava que aquesta sol·licitaria els permisos que calgueren.
  
Tanmateix, cal aclarir que els pactes entre particulars (independentment de les responsabilitats que s'hi puguen exigir), no alteren les disposicions que contenen els preceptes legals, i l'article 177.1.b) del Reglament de Costes estableix clarament la responsabilitat del promotor de l'activitat, l'empresari que l'executa i el tècnic director d'aquesta.
  
En qualsevol cas, l'únic document presentat com a prova per l'interessat, consisteix en un pressupost de les obres, en què no s'indica res sobre la càrrega de sol·licitar els permisos necessaris per a mamprendre aquestes obres.
  
En virtut de les atribucions que confereixen a aquesta Direcció General d'Obres Públiques els articles 18 i 19 del Decret 32/1998, de 31 de març, del Govern Valencià, pel qual s'aprova el Reglament Orgànic i Funcional de la Conselleria d'Obres Públiques, Urbanisme i Transports, i d'acord amb la proposta formulada per l'instructor, resolc:
  
Primer
  
Declarar responsables en concepte d'autor de la infracció de la Llei de Costes tipificada en l'article 174 i 175.2.e) del Reglament de Costes, la senyora Regine Helene Ida Schultz i el senyor Andrés Altabas Ibáñez.
  
Segon
  
Imposar solidàriament a la senyora Regine Helene Ida Schultz i al senyor Andrés Altabas Ibáñez una sanció consistent en una multa de 1.258.289 pessetes.
  
Tercer
  
Comunicar a la senyora Regine Helene Ida Schultz i al senyor Andrés Altabas Ibáñez que hauran de fer efectiu el pagament de la multa segons s'indica en el revers de la carta de pagament que s'adjunta. El termini per a efectuar l'ingrés és el que indiquen els articles 3 i 20 del Reglament General de Recaptació, és a dir, si la notificació es realitza entre l'1 i el 15 del mes, l'ingrés es farà fins al dia 5 del mes següent o l'immediat hàbil posterior; i si es fa entre els dies 16 i últim del mes, l'ingrés es farà fins al dia 20 del mes següent o l'immediat hàbil posterior. Transcorregut aquest termini sense haver fet efectiva la sanció s'expedirà el corresponent certificat de descobert per al cobrament per la via de constrenyiment.
  
Quart
  
Ordenar a la senyora Regine Helene Ida Schultz i subsidiàriament al senyor Andrés Altabas Ibáñez la restitució de les coses i la reposició al seu anterior estat, mitjançant la presentació de sol·licitud d'autorització com cal de les obres esmentades, d'acord amb el que estableix l'article 179 del Reglament de Costes.
  
Cinqué
  
Traslladar la present resolució al Servei de Costes per a la vigilància del compliment del que disposa el punt precedent.
  
Contra aquesta resolució, que no exhaureix la via administrativa, cal interposar un recurs ordinari davant del conseller d'Obres Públiques, Urbanisme i Transports en el termini d'un mes a partir de la recepció de la notificació.
  
Les resolucions que no posen fi a la via administrativa no seran executives fins que no s'haja dictat resolució del recurs ordinari que, si escau, s'haja interposat o haja transcorregut el termini per a la interposició sense que aquesta s'haja produït.
  
L'import de la multa s'haurà de pagar en qualsevol de les oficines de les entitats col·laboradores que s'indiquen en l'imprés que els interessats hauran de recollir en el Servei de Gestió de Ports i Costes de la Conselleria d'Obres Públiques, Urbanisme i Transports.
  
València, 14 de desembre de 1998.- El director general d'Obres Públiques: Pedro Marco Segura.